open-index/open-wikipedia-markdown huggingface dataset:
பிணைய முகவரி மொழிபெயர்ப்பு

**பிணைய முகவரி மொழிபெயர்ப்பு** (network address translation (NAT - நற்) ) எனப்படுவது உள் பிணையத்திற்கும் வெளி உலகுக்கும் இடையே உள்ள ஒரு கருவியால் (திசைவி, கணினி, firewall) பயன்படுத்தப்படும் இணைய முகவரி மாற்றும் முறைமை ஆகும்.  

பொதுவாக ஒரு திசைவி/தீயரண் தனியார் பிணையத்தில் (private network) உள்ள எல்லாக் கருவிகளுக்கும் ஒரு தகுந்த பொது இணைய முகவரி (public IP address) உள்ளவாறு காட்டுமாறு அமைப்புவடிவாக்கப்பட்டு இருக்கும்.  அதாவது தனியார் பிணையத்தில் உள்ள ஒரு கருவியின் இணைய முகவரி பொது இணைய முகவரியாக மொழிபெயர்க்கப்பட்டுக் காட்டப்படும்.  ஒரு பொது இணைய முகவரியை வைத்துக் கொண்டே பல தனியார் கணினிகள் இணையத் தொடர்பைப் பெற இம் முறை உதவுகிறது.  மேலும் இம் முறை பிணையப் பாதுகாப்பிற்கும் பராமரிப்பிற்கும் உதவுகிறது.  

## மேற்கோள்கள்


## வெளி இணைப்புகள்
* NAT - சிசுகோ - 

பகுப்பு:கணினிப் பிணையமாக்கம்
நோயாளி காப்பு மற்றும் தாங்கத்தகு கவனிப்புச் சட்டம்

**நோயாளி காப்பு மற்றும் தாங்கத்தகு கவனிப்பு சட்டம் ** (*Patient Protection and Affordable Care Act*, **PPACA**), பரவலாக **ஒபாமாகேர்**,மார்ச் 23, 2010 அன்று  ஐக்கிய அமெரிக்கக் குடியரசுத் தலைவர் பராக் ஒபாமாவால் ஐக்கிய அமெரிக்காவின்  கூட்டாட்சி சட்டமாக ஒப்பிடப்பட்டது. 111வது ஐக்கிய அமெரிக்க காங்கிரசின் முதன்மை உடல்நலக் கவனிப்பு சீர்திருத்தமாக   (உடல்நல கவனிப்பு மற்றும் கல்வி ஒத்திசைவு சட்டம்,2010 உடன்) இச்சட்டம் உள்ளது. பிபிஏசிஏ என குறுக்கப்படும் இச்சட்டம் பணியமர்த்துவோர் அல்லது அரசு வழங்கும் காப்புறுதித் திட்டங்களால் காக்கப்படாத தனிநபர் குறைந்த மிகத்தேவையான உடல்நல காப்புறுதித் திட்டம் ஒன்றில் பங்கேற்க வேண்டும் எனவும் இல்லையெனில் அபராதம் செலுத்த வேண்டும் எனவும் வரையறுக்கிறது. *தனிநபர் உரிமைக்கட்டளை* எனப்படும் சமய நம்பிக்கைகள், நிதி நெருக்கடிகள் போன்ற சில காரணங்களுக்கு இதிலிருந்து விலக்கு அளிக்கப்படும்.  இந்தச் சட்டம் தனியார் உடல்நலக் காப்புறுதி தொழிலையும் அசின் உடல்நல காப்புறுதித் திட்டங்களையும் பாதிப்பதுடன் முன்னரே இருந்த உடல்நிலைகளுக்கான காப்புறுதியை கூடுதலாக்குகிறது; கூடுதலான 30&nbsp;மில்லியன் அமெரிக்கர்களுக்கு காப்புறுதி அணுக்கத்தை ஏற்படுத்தி உள்ளது. மேலும் இச்சட்டத்தினால் தேசிய மருத்துவச் செலவை கூடுதலாக்கி தேசிய பற்றாக்குறையை குறைக்கும் என்றும் உடல்நலக் கவனிப்புச் செலவு ஏறுவதைக் மட்டுப்படுத்தும், என்றும் எதிர்நோக்கும் மெடிகேர் செலவு குறையும் என்றும் கூறப்படுகின்றன.

பிபிஏசிஏ மேலவையில் திசம்பர் 24, 2009 அன்று 60–39 வாக்குகளில்  நிறைவேற்றப்பட்டது. கீழவையில்  மார்ச் 21, 2010 அன்று 219–212 வாக்குகளில் நிறைவேற்றப்பட்டது.

பெரும்பான்மையான மாநிலங்களும்  பல்வேறு அமைப்புகளும் தனிநபர்களும் கூட்டாட்சி நீதிமன்றத்தில் இச்சட்டத்தின் சில அங்கங்களும் அல்லது முழுமையாகவும் அரசியலமைப்பிற்கு முரணானது என்று வழக்குத் தொடர்ந்தனர். சூன் 28, 2012 அன்று ஐக்கிய அமெரிக்காவின் உச்சநீதிமன்றம் இந்தச் சட்டம் செல்லுபடியாகும் என தீர்ப்பளித்தது. எனினும் இத்தீர்ப்பு இந்தச் சட்டத்தை  செயல்படுத்தாத மாநிலங்களுக்கு கூட்டாட்சி அரசு மெடிக்கேர் திட்டத்திற்கான நிதி வழங்கலை நிறுத்திவைக்க இருந்ததையும்  நிறுத்தி உள்ளது.

## மேற்கோள்களும் குறிப்புக்களும்


## மேலும் படிக்க
* 
*Estimated Financial Effects of the "Patient Protection and Affordable Care Act," as Amended. April 22, 2010.
## வெளி இணைப்புகள்
* Video: Obama signs Healthcare Bill
* Supreme Court Ruling on the ACA-June 28, 2012 
* Remarks by the President on Supreme Court Ruling on the Affordable Care Act-June 28, 2012
* HealthCare.gov - Information including FAQ on health care changes
* Basics: Health care reform issues as provided by Emily Smith from *CNN*' June 25, 2012

பகுப்பு:ஐக்கிய அமெரிக்காவில் சட்டம்‎
கார்பியோ நகரின் பெரார்ட்

**கார்பியோ நகரின் பெரார்ட்** என்பவர் பதின்மூன்றாம் நூற்றாண்டைச்சேர்ந்த ஒரு கத்தோலிக்க புனிதரும், மறைசாட்சியும் ஆவார். இவர் லெப்போர்தி என்னும் செல்வந்த குடும்பத்தில் கார்பியோ, உம்பிரியா, இத்தாலியில் பிறந்தவர். இவரும், இவரோடு சேர்ந்து புனிதர்களான **பீட்டர், ஓத்தோ, அகூர்சியுஸ் மற்றும் அஜுதுஸ்** என்போர் புனித பிரான்சிசு துவங்கிய பிரான்சிஸ்கன் சபையின் முதல் இரத்த சாட்சிகளும் புனிதர்களுமாவர்.

## வாழ்க்கை வரலாற்றுச் சுருக்கம்
1213இல் இவர் பிரான்சிஸ்கன் சபையில் சேர்ந்தார். இவர் அரபு மொழியை நன்கு கற்றவராதலாலும், நல்ல மறை போதகரானதாலும், இவரையும் இவரோடு பீட்டர் மற்றும் ஓத்தோ என்னும் இரு குருக்களையும், அகூர்சியுஸ் மற்றும் அஜுதுஸ் என்னும் இரு பொதுநிலை சகோதரர்களையும் கிழக்கிலே நம்பிக்கையற்றோருக்கு நற்செய்தி அறிவிக்க அசிசியின் பிரான்சிசு தேர்ந்தெடுத்தார். இவர்கள் மொராக்கோவில் சென்று மறைபரப்ப பணிக்கப்பட்டனர். இவர்கள் ஐவரும் இதாலியிலிருந்து கடல் வழியாகச் செவீயா வந்தடைந்தனர். சிலகாலம் எசுப்பானியா மற்றும் போர்த்துகலில் தங்கியிருந்தப்பின்பு இவர்கள் மொராக்கோ சென்றடைந்தனர்.

இவர்கள் ஐவருள் பெரார்டுக்கு மட்டுமே அரபு மொழி தெரிந்திருந்தது. இவர்களின் வீரமான மறைபரப்பும், இசுலாமை துறக்க இவர்கள் விடுத்த வெளிப்படையான அழைப்பும் மக்கள் இவர்களைப் பித்துப் பிடித்தவர்கள் என எண்ண வைத்தது. ஆயினும் இவர்கள் நாட்டை விட்டுப் போகாமல் மறை பரப்பிக்கொன்டே இருந்ததால், இவர்கள் கைது செய்யப்பட்டி சிறையிலிடப்பட்டனர். இவர்களைத் தங்களின் கத்தோலிக்க மறையினைடத் துறக்க வைக்க எவ்வளவோ முயன்று தோற்று போன மொராக்கோ மன்னன், கோவத்தில் தன் உடைவாளால் இவர்களின் தலையை வெட்டி இவர்களைக் கொன்று இவர்களைப் பிரான்சிஸ்கன் சபையின் முதல் இரத்த சாட்சிகள் ஆக்கினான்.

## பதுவை அந்தோனியார் மீதான இவர்களின் தாக்கம்
மொராக்கோவில் வேத சாட்சிகளாக மரித்த இவர்களின் திருப்பண்டம், பெப்ரவரி 1220-இல் கொயிம்ராவுக்கு கொண்டு வரப்பட்டது. இதைப் பற்றி சிந்தித்த பெர்டிணாண்டு தாமும் அவ்வாறே கிறிஸ்துவுக்காக வேத சாட்சியாக வேண்டும் என்று தணியாதத் தாகம் கொண்டார். எனவே 1221ஆம் ஆண்டு புனித அகுஸ்தீன் சபையை விட்டு விலகி பிரான்சிஸ்கன் சபையில் சேர்ந்து அந்தோனியார் என்ற புதுப் பெயர் எடுத்துக்கொண்டார்.

## வணக்கம்
பெரார்டும் அவரின் துணைவர்களுக்கும் திருத்தந்தை நான்காம் சிக்ஸ்துவினால் 1481இல் புனிதர் பட்டம் அளிக்கப்பட்டது. இவர்களின் விழா கத்தோலிக்க திருச்சபையின் பொது நாள்காட்டியில் 16 சனவரியில் இடம் பெறுகின்றது.

## ஆதாரங்கள்

## வெளி இனைப்புகள்
* Santi Berardo, Otone, Pietro, Accursio e Adiuto Protomartiri dell’Ordine dei Frati Minori
*  Antonius von Padua  - mentioned in the entry for Saint Anthony
*Catholic Encyclopedia article

பகுப்பு:இத்தாலியின் கிறித்தவப் புனிதர்கள்
பகுப்பு:பிரான்சிஸ்கன் சபையினர்
பகுப்பு:பிரான்சிஸ்கன் சபைப் புனிதர்கள்
பகுப்பு:கிறித்தவ மறைசாட்சிகள்
பகுப்பு:கிறித்தவ போதகர்கள்
பகுப்பு:தலை வெட்டுண்டு இறந்தவர்கள்
பகுப்பு:1220 இறப்புகள்
ஈட்டத் தொகை மேலாண்மை

**ஈட்டத் தொகை மேலாண்மை** (Earned value management) என்பது செயற்றிட்ட நடப்புகளை அளக்கும் ஒரு செயற்றிட்ட மேலாண்மை நுட்பமாகும்.

ஏனென்றால் ஈட்டத் தொகை மேலாண்மை பின்வரும் அளவீடுகளையெல்லாம் இணைக்க முடிகிற ஒன்றாகவுள்ளது:

*குறியிலக்கு (scope)
*முற்குறிப்பு (schedule)
*மற்றும் செலவு

## மேற்கோள்கள்

பகுப்பு:மேலாண்மை
பகுப்பு:செயற்திட்ட மேலாண்மை
பகுப்பு:உற்பத்தியும், தயாரிப்பும்
கனடா நாள்

**கனடா நாள்** (*Canada Day*, ) என்பது கனடாவின் தேசிய நாளும், பொது விடுமுறை நாளும் ஆகும். 1867 ஆம் ஆண்டு சூலை 1 ஆம் நாளில் மூன்று முன்னாள் பிரித்தானியக் குடியிருப்புகளை இணைத்து பிரித்தானியப் பேரரசுக்குள் *கனடா* என்ற ஒரு நாடாக ஆக்கும் "பிரித்தானிய வட அமெரிக்க சட்டம்" கொண்டுவரப்பட்டதை நினைவு கூரும் முகமாக ஆண்டுதோறும் சூலை 1 ஆம் நாள் கனடா நாளாகக் கொண்டாடப்படுகிறது. இந்நாள் முன்னர் **டொமினியன் நாள்** என அழைக்கப்பட்டது, பின்னர் 1982 ஆம் ஆண்டு கனடா சட்டம் கொண்டுவரப்பட்டதை அடுத்து பெயர் மாற்றப்பட்டது. கனடா நாள் கனடா முழுவதிலும், மற்றும் உலக நாடுகளில் உள்ள கனடியர்களாலும் கொண்டாடப்படுகிறது.

## நினைவு விழா
பொதுவாக ஊடகங்களில் "கனடாவின் பிறந்த நாள்" என அழைக்கப்படும் 1867 ஆம் ஆண்டு சூலை 1 ஆம் நாளில் பிரித்தானிய வட அமெரிக்கக் குடியிருப்புகளான நோவா ஸ்கோசியா, நியூ பிரன்சுவிக், மற்றும் கனடா மாகாணம் ஆகியன ஒன்றிணைக்கப்பட்டு நான்கு மாகாணங்களைக் (கனடா மாகாணம்  ஒன்ராறியோ மற்றும் கியூபெக் என இரண்டு மாகாணங்களாகப் பிரிக்கப்பட்டன) கொண்ட தனி நாடாக உருவாக்கப்பட்டு டொமினியன் அந்தஸ்து வழங்கப்பட்டது.

நடுவண் அரசின் விடுமுறை நாட்கள் குறித்த சட்டத்தின் படி, கனடா நாள் சூலை 1 ஆம் நாள் கொண்டாடப்படுகிறது. இந்நாள் ஞாயிற்றுக்கிழமையாக அமையும் பட்சத்தில், விடுமுறை நாள் சூலை 2 ஆம் நாளாக இருக்கும். இவ்வாறு சூலை 2 ஆம் நாள் விடுமுறை நாளாக அமையும் ஆண்டுகளில், கொண்டாட்டங்கள் பொதுவாக சூலை 1 ஆம் நாளே நடைபெறுகின்றன. சூலை 1 சனிக்கிழமையாக அமையும் ஆண்டுகளில் அடுத்த தொழில் நாள் (அதாவது திங்கட்கிழமை) விடுமுறை நாளாக அறிவிக்கப்படும்.

## குறிப்புகள்

## மேற்கோள்கள்

## வெளி இணைப்புகள்

* கனடா நாள் பற்றிய அரசுத்தளம்
* We should be celebrating Dominion Day 
* CBC Digital Archives: Celebrating Canada Day

பகுப்பு:கனடாவின் சிறப்பு நாட்கள்
பகுப்பு:சூலை சிறப்பு நாட்கள்
ஔவையார் (அறநூல் புலவர்)

**[[ஔவையார்]]** பலருள் அறநெறிப் பாடல்களைப் பாடிய ஔவையார் 12-ஆம் நூற்றாண்டில் வாழ்ந்தவர். இவரால் பாடப்பட்ட அறநூல்கள்
*ஆத்தி சூடி
*கொன்றை வேந்தன்
**இவை இரண்டும் நூலின் முதலில் தொடங்கும் தொடரால் பெயர் பெற்றவை
*நல்வழி
*மூதுரை
**இவை இரண்டும் நூலில் சொல்லப்படும் பொருளின் தன்மையால் பெயர் பெற்றவை.
**மூதுரை நூலை 'வாக்குண்டாம்' எனவும் வழங்குவர். இது நூலின் முதலில் தொடங்கும் தொடரால் அமைந்த பெயர்
அசதிக் கோவை என்னும் கிடைக்காத நூல் இந்த நூற்றாண்டில் இவரால் பாடப்பட்டது என்பது மு. அருணாசலம் கருத்து.

## மேற்கோள்கள்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, 2005

பகுப்பு:தமிழ்ப் புலவர்கள்
அரசி (சதுரங்கம்)

**அரசி** (*Queen*) என்பது சதுரங்கத்தில் மிக வலிமையான காய் ஆகும். அரசி, கிடையாகவே செங்குத்தாகவோ குறுக்காகவோ எத்தனை கட்டங்கள் வேண்டுமானாலும் (தடையில்லாவிட்டால்) நகரக்கூடியது. ஒவ்வொரு போட்டியாளரும் போட்டியின் ஆரம்பத்தில் ஓர் அரசி வீதம் கொண்டிருப்பர். சரியான முறையில் வைக்கப்பட்ட சதுரங்கப் பலகையில் வெள்ளையரசி வெள்ளைக் கட்டத்திலும் கறுப்பரசி கறுப்புக் கட்டத்திலும் அமைந்திருக்கும்.

## நகர்வு

அரசி, கிடையாகவோ செங்குத்தாகவோ குறுக்காகவோ சதுரங்கப் பலகையின் எல்லைக்குள் எவ்வளவு கைப்பற்றப்படாத கட்டங்கள் வேண்டுமானாலும் நகரலாம். கோட்டையினதும் அமைச்சரினதும் இணைப்பாக அரசியைக் கூற முடியும். எதிரியின் காயுள்ள இடத்துக்குச் செல்வதன் மூலம் அக்காயை அரசி கைப்பற்றிக் கொள்ளும்.

ஒரு போட்டியாளர் ஓர் அரசியை மட்டுங்கொண்டு போட்டியை ஆரம்பித்தாலுங்கூட, காலாளை நிலை உயர்வுக்கு ஆளாக்குவதன் மூலம் அரசி உள்ளடங்கலாக ஏனைய காய்களைப் பெற்றுக் கொள்ள முடியும்.

## பெறுமானம்
பொதுவாக அரசியானது ஒரு கோட்டையையும் ஒரு அமைச்சரையும் விடச் சிறிதளவு வலிமை கூடியதாக இருந்தாலும் இரண்டு கோட்டைகளை விடச் சிறிதளவு வலிமை குன்றியது. எதிரியின் அரசி தவிர்ந்த எந்தவொரு காய்க்கும் பதிலாக அரசியை மாற்றீடு செய்வது பேரிடரை விளைவிக்கலாம்.

பொதுவாக அரசியானது ஒன்பது புள்ளிகளை உடையது. ஆன்சு பெர்லினர் என்பவர் அரசியின் பெறுமானமாக 8.8 புள்ளிகளைக் கொடுத்துள்ளார்.

## ஒருங்குறி

ஒருங்குறியில் அரசிக்கு இரண்டு குறியீடுகள் உள்ளன.

♕ *U+2655*-வெள்ளையரசி

♛ *U+265B*-கறுப்பரசி

## இதையும் பார்க்க
* நிலை உயர்வு (சதுரங்கம்)

## மேற்கோள்கள்

பகுப்பு:சதுரங்க காய்கள்
அஞ்சலகம்

**அஞ்சலகம்** (Post Office; தபால் நிலையம்) என்பது அஞ்சல்களைப் (தபால்) போடுதல், வாங்குதல், பிரித்தல், கையாளுதல், அனுப்புதல், வழங்குதல் ஆகிய பணிகளைச் செய்யும் அஞ்சல் அமைப்பின் ஒரு பகுதியாக விளங்கும் ஒரு இடமாகும்.

அஞ்சலகங்கள் தபால் சம்பத்தப்பட்டச் சேவைகளான அஞ்சல்களை பெற்று கொள்ளுதல், துரித அஞ்சல் சேவை, அஞ்சல் தலைகள், அஞ்சலட்டைகள், எழுது பொருள்கள் ஆகியவற்றை விற்பனை செய்யும் பணிகளையும் செய்கின்றன. சில அஞ்சலகங்கள் தபால் சம்பந்தபடாத சேவைகளான கடவுச்சீட்டு (பாஸ்போர்ட்) விண்ணப்பங்கள், பிற அரசாங்கப் படிவங்கள் வழங்குதல், மகிழுந்து (கார்) வரிகளை  வாங்குதல், பணவிடைகள் (பண அஞ்சல்கள்) அனுப்புதல், வங்கித்தொழில் பணிகள் போன்றவற்றையும் செய்கின்றன. தற்பொழுது இந்தியாவில் உள்ள அஞ்சல் நிலையங்கள் மூலம் ஓய்வூதியம், பிறப்பு- இறப்பு சான்றிதழ், வங்கிகளில் பணம் செலுத்துவது மற்றும் ரயில் பயணத்துக்கான பயணச் சீட்டு முன்பதிவு போன்ற திட்டங்களை நடை முறைப்படுத்துவது தொடர்பாக ஆய்வு செய்யப்பட்டு வருகிறது.

## மேற்கோள்கள்

பகுப்பு:தகவல் தொடர்பு
பகுப்பு:அஞ்சல்
நிசான் மோட்டார் இந்தியா பிரைவேட் லிமிடெட்

**நிசான் மோட்டார் இந்தியா பிரைவேட் லிமிடெட்** ஜப்பான் நாட்டின் நிசான் மோட்டார் நிறுவனத்தின் இந்தியத் துணை நிறுவனமாகும்.

## மேலும் பார்க்க
*Nissan Motor Company
*Automobile industry in India

## புற இணைப்புகள்
*Nissan Motor India Private Limited
*Nissan Motor Company 

## மேற்கோள்

பகுப்பு:இந்திய நிறுவனங்கள்
நகலகம்

**நகலகம்** (Xerox Center) என்பது ஆவணங்களையும், பிற காட்சி சார்ந்த பிம்பங்களையும் நகலியைக் (Copy Machine; Photocopier) கொண்டு காகித ஒளிப்பட நகல்களாக வேகமாகவும், மலிவாகவும் எடுக்கும் இடமாகும். இவ்விடங்களிலுள்ள பெரும்பாலான நகலிகள் உலர் நகலியல் (xerography) என்னும் தொழில் நுட்பத்தைக் கொண்டு செயல்படுகின்றன. உலர் நகலியல் முறையில் செயற்படும் அலுவலக ஒளிநகல் செயல்முறையை செராக்ஸ் நிறுவனம் 1959-ஆம் ஆண்டு அறிமுகம் செய்தது.

## மேற்கோள்கள்

பகுப்பு:வணிக நிறுவனங்கள்
மருதமுனை

**மருதமுனை** (*Maruthamunai*) இலங்கையின் கிழக்கு மாகாணத்தின் அம்பாறை மாவட்டத்திலுள்ள கல்முனை (தமிழ்) பிரதேச செயலாளர் பிரிவுக்குட்பட்ட ஒரு கரையோர இசுலாமியக் கிராமமாகும். இது வடக்கே பெரிய நீலாவணையையும் , கிழக்கே இந்துப் பெருங்கடலையும் தெற்கே பாண்டிருப்பு கிராமத்தையும்  எல்லையாகக் கொண்டது.

## மேற்கோள்கள்

பகுப்பு:அம்பாறை மாவட்டத்தில் உள்ள ஊர்களும், நகரங்களும்
பகுப்பு:கல்முனை
ஔவையார் (சமயநூல் புலவர்)

**[[ஔவையார்]]** என்னும் பெயருடன் 14ஆம் நூற்றாண்டில் வாழ்ந்த புலவர் சமய நோக்கு உள்ளவராகக் காணப்படுகிறார். 
:விநாயகர் அகவல், 
:ஔவை குறள் 
என்னும் இவரது நூல்கள் இதனைப் புலப்படுத்துகின்றன.

## கருவிநூல்
*மு. அருணாசலம், தமிழ் இலக்கிய வரலாறு, பதின்னிரண்டாம் நூற்றாண்டு, 2005

பகுப்பு:தமிழ்ப் புலவர்கள்
பகுப்பு:சைவ சமய நூலாசிரியர்கள்
குதிரை (சதுரங்கம்)

thumb|right|120px|குதிரை
**குதிரை** (*Knight*) என்பது சதுரங்கத்தில் ஒரு காய் ஆகும். இக்காயானது குதிரையினது தலையினதும் கழுத்தினதும் வடிவமைப்பைக் கொண்டது. போட்டியின் ஆரம்பத்தில் ஒவ்வொரு போட்டியாளரும் இரண்டு குதிரைகள் வீதம் கொண்டிருப்பர். சதுரங்கத்தின் ஆரம்பத்தில் வெள்ளைக் குதிரைகள் *b1, g1* ஆகிய கட்டங்களிலும் கறுப்புக் குதிரைகள் *b8, g8* ஆகிய கட்டங்களிலும் வைக்கப்பட்டிருக்கும்.

## நகர்வு

சதுரங்கக் காய்களுள் குதிரையின் நகர்வானது வேறுபாடு மிக்கது. குதிரையானது இரண்டு கட்டங்கள் கிடையாக நகர்ந்து ஒரு கட்டம் செங்குத்தாக நகரும். அல்லது இரண்டு கட்டங்கள் செங்குத்தாக நகர்ந்து ஒரு கட்டம் கிடையாக நகரும். இந்த நகர்வு டகரத்தை (ஆங்கிலத்தில் பேரெழுத்து *L*) ஒத்தது. குதிரை மட்டுமே ஏனைய காய்களைப் பாய்ந்து கடக்கக்கூடியது.

குதிரையின் நகர்வுக் கோலத்தின் காரணமாக, குதிரையானது கவையொன்றை மேற்கொள்வதற்கு மிகவும் பொருத்தமானது.

வலப்பக்கமுள்ள படத்தில் சதுரங்கப் பலகையில் *f5*இல் உள்ள குதிரையொன்று ஏனைய கட்டங்களைச் சென்றடைவதற்குத் தேவையான நகர்வுகளின் எண்ணிக்கை காட்டப்பட்டுள்ளது. 

## பெறுமானம்
குதிரையானது ஏறத்தாழ அமைச்சரின் வலிமையையும் பெறுமானத்தையும் உடையது. அமைச்சரானது நீண்ட வீச்சைக் கொண்டிருந்தாலும் சதுரங்கப் பலகையின் அரைப் பகுதிக்கு மட்டுப்படுத்தப்பட்டது. ஆனால், குதிரையானது ஏனைய காய்களைக் கடந்து செல்லக்கூடியது. மூடிய நிலையிலுள்ள ஆட்டத்தின்போது குதிரை மிகவும் பயன் மிக்கதாய் அமையும்.

## குறியீடு
இயற்கணிதக் குறியீட்டு முறையில் குதிரைக்கு *N* எனுங்குறியீடு (*K* என்பது அரசனைக் குறிப்பதால்) வழங்கப்படுகிறது.

## ஒருங்குறி
ஒருங்குறியில் குதிரைக்கு இரண்டு குறியீடுகள் உள்ளன.

♘ *U+2658*-வெள்ளைக் குதிரை

♞ *U+265E*-கறுப்புக் குதிரை

## இதையும் பார்க்க
* சதுரங்க விதிமுறைகள்

## மேற்கோள்கள்

பகுப்பு:சதுரங்க காய்கள்
பகுப்பு:குதிரைகள்
முட்டாளின் இறுதி

**முட்டாளின் இறுதி** (*Fool's mate*) என்பது சதுரங்கத்தில் மிகவும் விரைவான இறுதி முற்றுகை ஆகும். இதற்கான நகர்வுகள் பின்வருமாறு:-

*1.f3 e5*

*2.g4 Qh4#*

இங்கே வெள்ளையானது முதலாவது நகர்வாக *f3*இற்குப் பதிலாக *f4*ஐயோ *g*-காலாளை முதலில் நகர்த்தினாலோ கறுப்பு *e6*இற்குப் பதிலாக *e5* நகர்த்தினாலோ கூட முட்டாளின் இறுதி இடம்பெறும்.

## பெயர்க் காரணம்
வெள்ளையானது மிகுதியாக வலிமை குறைந்ததாக இருந்தாலோ அல்லது முட்டாட்டனமாக விளையாடினாலோ மட்டுமே இவ்விறுதி முற்றுகை இடம்பெறலாமென்பதால் இது முட்டாளின் இறுதி என அழைக்கப்படுகின்றது.

## ஒத்த பொறி

முட்டாளின் இறுதியை ஒத்த பொறியொன்று கயோச்சினோ கிரிக்கோவிற்கும் அறியப்படாத ஆள் ஒருவரிற்குமிடையில் இடம்பெற்ற போட்டியில் ஏற்பட்டுள்ளது.

*1.e4 b6*

*2.d4 Bb7*

*3.Bd3 f5?*

*4.exf5 Bxg2?*

*5.Qh5+ g6*

*6.fxg6 Nf6??*

*7.gxh7+ Nxh5*

*8.Bg6#*

## இதையும் பார்க்க
* இறுதி முற்றுகை

## மேற்கோள்கள்

பகுப்பு:சதுரங்க இறுதி முற்றுகைகள்
பகுப்பு:சதுரங்க சொல்லாட்சி
மிசிங்னம்பர்

**மிசிங்னம்பர்** (*MissingNo.*, சப்பானியம்: *けつばん*) என்பது பொக்கெமொன் சிவப்பு, நீலம் என்பவற்றில் காணப்படும் ஒரு பொக்கெமொன் இனமாகும். பொக்கெமொன் விளையாட்டிலே காணப்படாத பொக்கெமொன் இனங்களை அணுக முயற்சிக்கும்போதே மிசிங்னம்பர் தோன்றும். பொக்கெமொன் சிவப்பு, நீலம் என்பனவற்றில் காணப்படும் உள்ளாட்ட நிகழ்வுகளின் செய்நிரலாக்கம் காரணமாக விளையாடுபவர் ஒரு தடுமாற்றத்தின் மூலமாக மிசிங்னம்பரை எதிர்கொள்ள முடியும். மிசிங்னம்பரானது முதன்முதலாக மே 1999இல் நின்டெண்டோவினால் ஆவணப்படுத்தப்பட்டது.

மிசிங்னம்பரை எதிர்கொள்வது வரைவியல் வழுக்களை ஏற்படுத்துவதுடன் போட்டியாளரின் பொருட்பட்டியலில் ஆறாவதாக இருப்பதை பாரிய அளவில் படியெடுக்கச் செய்யும். பொக்கெமொன் சிவப்பு, நீலம் என்பனவற்றில் மிசிங்னம்பரின் தோற்றத்தை புகழ் பெற்ற காணொளியாட்டத் தடுமாற்றங்களுள் ஒன்றாக ஐ. சி. என். குறிப்பிட்டுள்ளது.

## வரலாறு
மிசிங்னம்பரைத் தோன்றச் செய்யும் நிகழ்வுகள் பற்றி நின்டெண்டோ பவரின் மே 1999 இதழில் முதன்முதலாகப் பதிவு செய்யப்பட்டது.

## தோன்றச் செய்யும் விதம்
சில நிகழ்வுகளைத் தொடர்ந்து செய்வதன் மூலம் மிசிங்னம்பரைத் தோன்றச் செய்ய முடியும். முதலில், பொக்கெமொனைக் கைப்பற்றுவதற்கான உள்ளாட்டப் பயிற்சியைப் பார்த்த பிறகு, பறக்கும் தன்மை கொண்ட பொக்கெமொன் மூலம் சீனாபாத் தீவுக்குப் பறக்க வேண்டும். பிறகு, நீந்தும் தன்மை கொண்ட பொக்கெமொனின் மூலம் தீவின் கிழக்குக் கரையில் மேலும் கீழும் நீந்துவதனூடாக மிசிங்னம்பரை எதிர்கொள்ள முடியும்.

## இதையும் பார்க்க
* பொகெமொன்

## மேற்கோள்கள்

பகுப்பு:இயங்குபடம்
எர்னஸ்ட் முத்துசாமி

**எர்னஸ்ட் முத்துசாமி** (பிறப்பு:நவம்பர் 7, 1941), பிரெஞ்சு அரசின் நிர்வாகத்திலுள்ள குவாதலூப்பேயில் பிறந்தார். இவர் ஒரு பிரெஞ்சு அரசியல்வாதி.

## வாழ்க்கைக் குறிப்பு
இவர் பிறப்பால் தமிழராவார். இவரது முன்னோர் தமிழ்நாட்டில் இருந்து குவாதலூப்பே பகுதிக்கு கூலித் தொழிலாளர்களாக அழைத்து வரப்பட்டவர்கள். இலக்கிய ஆசிரியராகத் தொழிலை மேற்கொண்ட இவர், பின்னாளில் அரசியலில் ஈடுபட்டு, 1986 மற்றுன் 1988 ஆகிய ஆண்டுகளில் பிராந்திய தேர்தலில் தேர்ந்தெடுக்கப்பட்டார். இவர் 1989 முதல் 2008 வரை செயிண்ட் பிரான்சிசின் மேயராகவும் குவாதலூப்பேயின் பிராந்திய கவுன்சிலின் துணைத் தலைவராகவும் பணியாற்றினார். பிறகு, பிரெஞ்சு நாட்டு நாடாளுமன்ற உறுப்பினராக பதவி வகித்தார். இவர் 1979 முதல் 2006ஆம் ஆண்டு வரை அரசியல் சார்ந்த கட்டுரைகளையும், புதினங்களையும் பாடல்களையும் எழுதியுள்ளார்.

## வெளியிணைப்புகள்
* எர்னஸ்ட் முத்துசாமியின் இணையதளம் 
* Ernest Moutoussamy’s Aurore and the Construction of a Split-level Home
* குவாதலூப்பேயில் இந்திய சாதனையாளர்

பகுப்பு:பிரான்சியத் தமிழர்
பகுப்பு:பிரெஞ்சு அரசியல்வாதிகள்
பகுப்பு:1941 பிறப்புகள்
பகுப்பு:வாழும் மக்கள்
தமிழகத்தில் இடைக்கற்காலம்

270px|thumb|தமிழகத்தில் கிடைத்த குறுனிக்கற்காலக் கருவிகள்
**தமிழகத்தில் இடைக்கற்காலம்** அல்லது **தமிழகத்தில் குறுனிக்கற்காலம்** கி.மு. 10,000 முதல் கி.மு. 2,000 வரை நிலவியது. குறிப்பாக திருநெல்வேலி மாவட்டத்திலுள்ள தேரி என்னும் பகுதியில் இக்கால ஆயுதங்கள் அதிகம் காணப்படுகின்றன.

## தேரி
தற்போதும் திருநெல்வேலி மாவட்டத்திலுள்ள தேரி என்னும் மணல் மேடுகள் 20 - 50 அடி வரை உயரத்தில் காணப்படுகின்றன. இவை அக்கால கடல் மட்ட ஏற்ற இறக்கங்களைக் காட்டுவனவாய் அமைந்துள்ளன. இவற்றில் காணப்படும் செம்மண் படிந்த கருவிகள் காலத்தால் முந்தியவையாகவும் வெண்மண் படிந்த கருவிகள் காலத்தால் பிந்தியவையாகவும் விளங்குகின்றன. இத்தேரியில் இடைக்கற்கால ஆயுதங்கள் சிலவற்றிலும், இடைக்கற்கால மற்றும் புதிய கற்கால கருவிகளும் சேர்ந்தும் காணப்படுகின்றன.

## பரவல்
இவ்வாயுதங்கள் மேலும் தமிழகத்தில் சில இடங்களில் காணப்படுகின்றன.
# திருச்சி மாவட்டம்
# மதுரை மாவட்டம் - மதுரை, திருமங்கலம், போடிநாயக்கனூர், கொல்லம்பட்டறை, தாதனோடை மேடு, பெரியகுளம், கல்லுப்பட்டி, சிவரக்கோட்டை, கருவேலம்பட்டி, சென்னப்பட்டி.
# தஞ்சாவூர் மாவட்டம்
இந்த ஆயுதங்கள் வடதமிழகத்தில் அதிகம் காணப்படுவதில்லை.

### ஓடைகளிலும் இடைக்கற்காலப் பரவல்
தென்காசி நகராட்சியிலுள்ள சிற்றாற்றின் துணையாறான அழுதகன்னி ஆற்றுப்படுகையில் கற்காலச் சமூகத்தைச் சேர்ந்த மக்களின் நில அடையாளக் கற்குவைகளும் அவர்கள் பயன்படுத்திய பெருங்கற்கால ஆயுதங்கள், இடைக்கற்கால ஆயுதங்கள் போன்றவை 1980களில் தமிழக தொல்லியல் ஆய்வுத்துறையால் கண்டுபிடிக்கப்பட்டன. இதை வைத்து இடைக்கற்காலத்தில் தமிழகத்தில் வாழ்ந்த மக்கள் சிறிய ஓடைகளைச் சுற்றியும் கூட தங்கள் நாகரிகத்தைப் பரவ விட்டிருந்தனர் எனக் கொள்ளலாம்.

## இன்று
இன்றும் இக்கால மக்கள் வேடர் (தமிழகம் மற்றும் ஈழம்), இருளர், காடர், காணிக்கார், பழையர், மலைப்பண்டாரம் போன்ற மக்களுள் கலந்து வாழ்கின்றனர் என்பது ஆராய்ச்சியாளர் கூற்று.

## மேற்கோள்கள்

பகுப்பு:தமிழகத்தில் கற்காலம்
மகாராஜபுரம் சந்தானம்

**மகாராஜபுரம் சந்தானம்** (*Maharajapuram Santhanam*, மே 20, 1928 - சூன் 24, 1992) பிரபலமான கருநாடக இசைப் பாடகர் ஆவார்.

## ஆரம்பகால வாழ்க்கை
தமிழ்நாடு சிருனங்குர் என்ற கிராமத்தில் மகாராஜபுரம் விஸ்வநாத ஐயர் என்ற இசைக்கலைஞருக்குப் பிறந்தவர். இசைப் பயிற்சியை தனது தந்தையிடம் கற்றார். மெலட்டூர் சாமா தீட்சிதரின் மாணவராகவும் இருந்தார்.

## தொழில் வாழ்க்கை
இவர் பல்வேறு பாடல்களையும் இயற்றியுள்ளார். இவர் முருகனின் மீதும், காஞ்சி சங்கராச்சாரியார் மகாப்பெரியவாள் ஸ்ரீ சந்திரசேகர சரஸ்வதி ஸ்வாமிகள் மீதும் பலப் பாடல்கள் எழுதியுள்ளார். யாழ்ப்பாணத்தில் இராமநாதன் இசைக் கழகத்தின் (தற்போது யாழ்ப்பாணம் பல்கலைக்கழக நுண்கலைக் கல்லூரி) முதல்வராக பணிபுரிந்து பின்னர், சென்னையில் வாழ்ந்து வந்தார்.

## சிறப்புகள்
சுவாமி தயானந்த சரசுவதி இயற்றிய "போ சம்போ" (ரேவதி), "மதுர மதுர" (பாகேஸ்ரீ), ஆகிய இரண்டு பாடல்களும் "உன்னை அல்லால்" (கல்யாணி), "சதா நின் பாதமே கதி, வரம் ஒன்று" (சண்முகப்ரியா), "ஸ்ரீசக்ர ராஜ" (ராகமாலிகா), "நளின காந்தி மதிம்" (ராகமாலிகா), "க்ஷீராப்தி கன்னிகே" (ராகமாலிகா) ஆகிய பாடல்கள் இவர் பாடி பிரபலமான பல பாடல்களில் அடங்கும்.

இவர் திருமலை திருப்பதி தேவஸ்தானம், காஞ்சி சங்கர மடம், பிட்ஸ்பர்க், பென்சில்வேனியா வெங்கடாசலபதி கோவில் மற்றும் கணபதி சச்சிதானந்த ஆச்சிரமம் ஆகியவற்றில் ஆசுதான வித்வானாகவும் இருந்துள்ளார்.

## மறைவு
மகாராஜபுரம் சந்தானம் 1992 சூன் 24 இல் வாகன விபத்தில் காலமானார். இவரைத் தொடர்ந்து இவரது மகன்கள் மகாராஜபுரம் எஸ். ஸ்ரீநிவாசன் மற்றும் மகாராஜபுரம் எஸ். ராமச்சந்திரன், இவரது முதன்மை மாணவர் ஆர். கணேஷ் ஆகியோர் இவரது இசை பாணியைத் தொடர்ந்து வருகின்றனர்.

இவரின் நினைவாக சென்னை தியாகராய நகரில் உள்ள கிரிபித் சாலை, "மகாராஜபுரம் சந்தானம் சாலை" எனப் பெயர் மாற்றம் செய்யப்பட்டது. மிகப் பிரபலமான கிருஷ்ண கான சபாவும், முப்பாத்தம்மன் கோவிலும் இந்த சாலையில் உள்ளன. 'மகாராஜபுரம் சந்தானம் தினம்' ஒவ்வோர் ஆண்டும் டிசம்பர் 3 அன்று அனுசரிக்கப்படுகிறது.

## இயற்றிய பாடல்களின் பட்டியல்

## விருதுகள்
* சங்கீத நாடக அகாதமி விருது, 1984. வழங்கியது: சங்கீத நாடக அகாதமி
* சங்கீத கலாநிதி விருது, 1989. வழங்கியது: மியூசிக் அகாதெமி, சென்னை
* இசைப்பேரறிஞர் விருது, 1991. வழங்கியது: தமிழ் இசைச் சங்கம், சென்னை.
* பத்மசிறீ - 1990
* ரிசிகேசில் உள்ள யோகா வேதாந்த பல்கலைக்கழகம் அளித்த "சங்கீத சுதாகரா" விருது
* சிருங்கேரி சந்திரசேகர பாரதியால் அளிக்கப்பட்ட "கான கலாநிதி" விருது 
* காஞ்சி காமகோடி பீடாதிபதி செயந்திர சரசுவதியால் அளிக்கப்பட்ட "சங்கீத சங்கமித்ரா வர்சி" விருது
* கலைமாமணி விருது (தமிழ்நாடு அரசு)

## மேற்கோள்கள்

## வெளி இணைப்புகள்
*Maharajapuram musical family

பகுப்பு:கருநாடக இசைப் பாடகர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:1928 பிறப்புகள்
பகுப்பு:1992 இறப்புகள்
பகுப்பு:20 ஆம் நூற்றாண்டுக் கருநாடக இசைக் கலைஞர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:சங்கீத சூடாமணி விருது பெற்றவர்கள்
பகுப்பு:கலைமாமணி விருது பெற்றவர்கள்
பகுப்பு:பத்மசிறீ விருது பெற்ற தமிழர்கள்
பகுப்பு:வாக்கேயக்காரர்கள்
பகுப்பு:தமிழ்நாட்டு இசைக்கலைஞர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:போக்குவரத்து விபத்து இறப்புகள்
விநாயகர் அகவல்

**விநாயகர் அகவல்** என்னும் நூல் ஔவையார் என்னும் புலவரால் பாடப்பட்டது. இதனைப் பாடிய ஔவையார் பொ.ஊ. 8ஆம் நூற்றாண்டில் வாழ்ந்தவர். 

## உசாத்துணை
*மு. அருணாசலம் தமிழ் இலக்கிய வரலாறு பதினான்காம் நூற்றாண்டு, 2005

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:பக்தி இயக்கம்
ஔவையார் (சிற்றிலக்கியப் புலவர்)

**[[ஔவையார்]]** பாடிய நூல் என்னும் குறிப்போடு இரண்டு நூல்கள் உள்ளன.
*அசதிக்கோவை 
*பந்தன் அந்தாதி 
ஆகிய இந்த இரண்டும் சிற்றிலக்கியங்கள்
## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பதிப்பு 2005
## அடிக்குறிப்பு

பகுப்பு:தமிழ்ப் புலவர்கள்
கேர்டா டேரோ

**கேர்டா டேரோ** (*Gerda Taro*, ஆகத்து 1, 1910 - சூலை 26, 1937) புகழ்பெற்ற புகைப்படக் கலைஞராவார். இவர் போர்க்களத்தில் புகைப்படம் பிடித்து பிரபலமானவர்.

## இளம்பருவம்
இவர் 1910ஆம் ஆண்டு செருமனியில் போலிய யூதக் குடும்பம் ஒன்றில் பிறந்தார். இவர் தன் வாழ்வின் பெரும்பகுதியை புகைப்படக் கலைஞராக கழித்தார். செருமானிய நாட்சிகள் மக்களுக்கு எதிராக நடத்திய போர்களின் போது போர்க்களக் காட்சிகளை படம்பிடித்துக் காட்டினார்.

## இறுதிக் காலம்
இவர் மீதான கோபத்தில், குடும்பத்துடன் நாடு கடத்தப்பட்டார். சிறையிலிருந்து விடுதலையாகி, கடைசிவரை குடும்பத்தினரை பார்க்க முடியாமலே இறந்தார். இவர் மேற்கொண்ட தியாக வாழ்வினால், அரச குடும்பத்தினரை மட்டும் புதைக்கும் மயானத்தில் இவரது உடல் அடக்கம் செய்யப்பட்டது குறிப்பிடத்தக்கது.

பகுப்பு:1910 பிறப்புகள்
பகுப்பு:1937 இறப்புகள்
பகுப்பு:செருமானியப் புகைப்படக் கலைஞர்கள்
பகுப்பு:செருமானியப் பெண்கள்
பகுப்பு:இரண்டாம் உலகப் போரில் பெண்கள்
எஸ். கே. சிவக்குமார்

**எஸ். கே. சிவகுமார்** (1953 – 13 ஏப்ரல் 2019) இந்திய அறிவியலாளரும் இந்திய விண்வெளி ஆய்வு மையத்தின் செயற்கைக்கோள் மையத்தின் இயக்குநரும் ஆவார்.   இந்தியாவின் ஆளில்லா  நிலவு துழாவுகை திட்டமான  சந்திரயான்-1 செயலாக்கத்திற்குத் தேவையான தொலை அளவியல் கருவி அமைப்புக்களின் மேம்படுத்தல்களில் முதன்மை  பங்காற்றினார். கர்நாடக மாநிலத்தின் மைசூரைச்  சேர்ந்த சிவக்குமார் இந்தியாவின் ஆழ் விண்வெளி தொலைத்தொடர்பின் *தந்தை* எனக் கருதப்படுகிறார்.

## விருது
*பத்ம சிறீ, 2015
*கருநாடக அரசு விருது (2008)
*நதோஜா விருது (2013)
*மதிப்புறு முனைவர் பட்டம், மைசூர் பல்கலைக்கழகம்
## மேற்கோள்கள்

## வெளி இணைப்புகள்
*S. K. Shivkumar, Director of the ISRO satellite tracking system, on talking to Chandrayaan 
*ISRO set up antenna for Chandrayan-I mission

பகுப்பு:1953 பிறப்புகள்
பகுப்பு:2019 இறப்புகள்
பகுப்பு:கன்னட மக்கள்
பகுப்பு:இந்திய விண்வெளித் திட்டங்கள்
பகுப்பு:இந்திய அறிவியலாளர்கள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:இந்தியப் பொறியியலாளர்கள்
மரியோ பலோட்டெலி

**மரியோ பர்வூயா பலோட்டெலி ** (*Mario Barwuah Balotelli*, பிறப்பு:  ஆகத்து 12, 1990)  இத்தாலியைச் சேர்ந்த காற்பந்தாட்ட விளையாட்டு வீரர். பலோட்டெலி மான்செஸ்டர் சிட்டி காற்பந்துக் கழக அணியிலும்  இத்தாலிய தேசிய அணியிலும் முன்னால் நின்று தாக்கி ஆடும் காற்பந்தாட்டளராக உள்ளார்.

பலோட்டெலி தனது காற்பந்தாட்ட வாழ்வை ஏ.சி. லூமெசான் அணியில் துவங்கினார். முன்னதாக பார்செலோனா காற்பந்தாட்டக் கழகத்தில் விளையாட எடுத்த முயற்சிகள் தோல்வியுற்றன. பின்னர் 2007ஆம் ஆண்டில் மிலன் இன்டர்நேசனியனோல் கழகத்தில் சேர்ந்தார். அங்கு அணியின் பயிற்சியாளருடன் பிணக்குகளுடனான உறவு இருந்தது. பல ஒழுங்குமுறைச் சிக்கல்களுக்குப் பிறகு சனவரி 2009இல் இன்டர் மிலன் முதலாம் அணியிலிருந்து இடைநீக்கம் செய்யப்பட்டார்.

இத்தாலியத் தொலைக்காட்சி ஒன்றில் ஏ.சி.மிலன் சீருடையுடன் தோன்றியதால் மார்ச் 2010இல் இன்டர் மிலன் இரசிகர்கள் மிகவும் கொதிப்படைந்தனர். இதனால் இவரது விளையாட்டு வாழ்வு இன்டர் மிலன் அணியில் முடிந்தது என்ற நிலையில் தொடர்ந்து இன்டருக்கு ஆடி வந்தார். முன்னாள் பயிற்சியாளர் ராபர்டோ மொன்சினி இவருக்கு புதுவாழ்வு கொடுக்கும் வகையில் மான்செஸ்டர் சிட்டி கழக அணியில் ஆகத்து 2010இல் சேர்த்துக் கொண்டார். இங்கும் இவரது ஆட்டமும் விளையாட்டு மைதானத்திற்கு வெளியேயான நடத்தையும் குறிப்பிடக்கூடியதாக இல்லை.

கானாவைச் சேர்ந்த பலோட்டெலி, இத்தாலியின் தேசிய அணியில் ஆகத்து 10, 2010இல் இணைந்தார். இத்தாலிய தேசிய காற்பந்தாட்ட அணியில்  விளையாடும் முதல் கருப்பினத்தவர்களில் ஒருவராக உள்ளார்.

## மேற்கோள்களும் குறிப்புக்களும்

## வெளி இணைப்புகள்

*
*
*Career profile *[[La Gazzetta dello Sport]]* 
*Profile  ESPNsoccernet
*Premier League profile 
*

பகுப்பு:இத்தாலிய கால்பந்து வீரர்கள்
பகுப்பு:1990 பிறப்புகள்
பகுப்பு:வாழும் மக்கள்
மின்னணுத் தோற்றப் படங்காட்டி

**மின்னணுத் தோற்றப் படங்காட்டி** (Electronic visual display) என்பது நிகழ்ப்பட படங்காட்டியாகவும், நிரந்தர பதிவாக்கமில்லாமல் மின்னணுவாக அனுப்புகிற படிமங்களைக்காட்டலும், வெளியிடு கருவியாகவும், தோற்றப் வரவேற்பாகவும், தட்டைப் பலகக் படங்காட்டிகளையும் உள்ளடக்கிய படங்காட்டு நுட்பங்கள் ஆகும்.

தொலைக்காட்சித் தொகுப்பு, அல்லது கணினித் காட்சித்திரை ஆகியவை மின்னணுத் தோற்றப் படங்காட்டியின் பொது பயன்பாடுகள் ஆகும்.

பகுப்பு:படங்காட்டு கருவிகள்
அர்ஜுன் அப்பாதுரை

**அர்ஜுன் அப்பாதுரை** (*Arjun Appadurai*) உலகமயமாக்கல் மற்றும் நவீனம் குறித்து ஆராயும் தற்கால ஆய்வாளர். இவர் 1949இல் பிறந்து, தற்சமயம் நியூ யார்க்கில் வாழ்கிறார்.

## வாழ்க்கைக் குறிப்பு
அர்ஜுன் அப்பாதுரை இந்தியாவிலுள்ள மும்பையில் ஒரு தமிழ் பேசும் குடும்பத்தில் பிறந்தார். ஐக்கிய அமெரிக்காவிற்கு வரும் முன்னர் ஆரம்ப கால கல்வியை இந்தியாவிலுள்ள மும்பையிலேயே கற்றார்.

## தொழில்
இவர் சிக்காகோ பல்கலைக்கழகத்தில் பேராசிரியராக பணிபுரிந்தார். சில காலத்திற்கு பின் யேல் பல்கலைக்கழகத்தில் சேர்ந்தார். இவர், தற்போது நியூயார்க் பல்கலைக்கழகத்தின் ஊடகம், கலாச்சாரம் மற்றும் தொடர்பாடல் துறையில் உறுப்பினராயுள்ளார்.

இவர் திருவல்லிக்கேணியில் உள்ள பார்த்தசாரதி கோயிலின் தேரோட்டத்தை மையமாகக் கொண்டு முனைவர் பட்டம் பெற்றார்.

## வெளியிணைப்புகள்
*''Fear of Small Numbers'' by Arjun Appadurai (Duke University Press, 2006) 
*''Globalization'' edited by Arjun Appadurai (Duke University Press, 2001) 
*''Disjuncture and Difference in the Global Cultural Economy'' 
*''Modernity at Large'' by Arjun Appadurai (University of Minnesota Press, 1996) 

பகுப்பு:அமெரிக்கத் தமிழர்
பகுப்பு:1949 பிறப்புகள்
பகுப்பு:வாழும் மக்கள்
பகுப்பு:அமெரிக்க மானிடவியலாளர்கள்
பகுப்பு:சிக்காகோ பல்கலைக்கழக முன்னாள் மாணவர்கள்
பந்தன் அந்தாதி

**பந்தன் அந்தாதி** என்னும் நூல் ஔவையாரால் பாடப்பட்டது என அந்த நூலின் குறிப்பு கூறுகிறது.  அந்த நூலின் உள்ளே வரும் பாடல்களை எண்ணிப் பார்க்கும்போது இந்த நூல் எந்த ஔவையாராலும் பாடப்படவில்லை என்பது தெளிவாகும். இந்த நூலில் உள்ள ஒரு பாடல் ஔவையாரையே குறிப்பிடுகிறது.  இதனால் ஔவையார் பெயரில் யாரோ ஒரு புலவர் இந்த நூலைச் செய்திருக்கிறார் என்பது தெளிவாகிறது. 

*இந்த நூலில் காப்புச் செய்யுள் ஒன்றும், 100 வெண்பாக்களும் உள்ளன. 
*இயல் வணிகன் பந்தனைப்போல் ஒப்பு ஆரே சொல்வீர்  என ஔவை இவனைப் புகழ்ந்துள்ளார்.
*துரை என்னும் ஆங்கிலேயர் காலச் சொல் இந்த நூலில் பயன்படுத்தப்பட்டுள்ளது. 
கதை
: நாகன் காவிரிப்பூம்பட்டினத்து வணிகன்.  இவன் நாகன் பந்தன் எனவும் போற்றப்படுகிறான்.  இவனது தந்தை நாகந்தை . பந்தன் நாகலோகம் சென்று வாணிகம் செய்தான். அப்போது அவனுக்கு நாகராசன் பெருஞ் செல்வத்தோடு இரண்டு அரிய பொருள்களையும் அளித்தான். போர்த்திக்கொண்டால் இளமை மாறாதிருக்கும் பொன்னாடை ஒன்று. உண்டவர் நீடூழி காலம் வாழச்செய்யும் நெல்லிக்கனி மற்றொன்று. பொன்னாடையை ஔவைக்குக் கொடுத்ததுடன் நெல்லிக்கனியில் பாதியைத் தான் தின்றுவிட்டு, மீதிப் பாதியையும் ஔவைக்குக் கொடுத்தான். 
:பெற்று மகிழ்ந்த ஔவை
::பந்தனந்தாதி
::பந்தன் நவமணிமாலை 
:ஆகிய நூல்களைப் பாடினார்.

## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, 2005

## அடிக்குறிப்பு

பகுப்பு:17 ஆம் நூற்றாண்டுத் தமிழ் நூல்கள்
பகுப்பு:18 ஆம் நூற்றாண்டுத் தமிழ் நூல்கள்
பகுப்பு:அந்தாதிகள்
இந்திய விண்வெளி ஆய்வு மைய செய்மதி நடுவம்

**இந்திய விண்வெளி ஆய்வு மைய செய்மதி நிலையம்** (Indian Space Research Organisation Satellite Centre) என்பது விண்கல பூட்டல் ஒருங்கிணைப்பு மற்றும் தொழினுட்ப சோதனைக்கான இந்தியாவின் முன்னணி இசுரோ நிலையமாகும். இது கருநாடக மாநிலத்தில் பெங்களூரில் அமைந்துள்ளது. இவ்விடத்தில் இந்திய தேசிய செயற்கைக்கோள் தொகுதி, இந்திய தொலை உணர்வு செயற்கைக்கோள் தொகுதி அத்துடன் ஜிசாட் ஆகியவற்றை உள்ளடக்கிய 102 செய்மதிகளை உற்பத்தி செய்துள்ளனர்.ISAC, ISRO

இந்நடுவத்தில் தற்போது அறிவியலாளர் மற்றும் இயக்குநராக மயில்சாமி அண்ணாதுரை உள்ளார்.

## மேற்கோள்கள்


பகுப்பு:இந்திய விண்வெளித் துறை
பகுப்பு:இந்திய விண்வெளி ஆய்வு நிறுவனம்
பகுப்பு:இந்திய விண்வெளித் திட்டங்கள்
கல்வியொழுக்கம்

**கல்வியொழுக்கம்** என்னும் நூல் பிற்கால ஔவையார் ஒருவரால் பாடப்பட்ட பல நூல்களில் ஒன்று. செந்தமிழ் இதழ் ஆசிரியர் இதனைக் குறிப்பிடுகிறார். 

"கல்வியொழுக்கம் என்பது ஒரு நூல். இது மொழிக்கு முதலாம் எழுத்துக்களின் அடைவே நாற்சீர் அடியான் வருவது" என அவர் குறிப்பிடுகிறார்.

இந்த நூலிலிருந்து அவர் தரும் எடுத்துக்காட்டு
:ஈட்டிய பொருளின் எழுத்தே உடைமை
:சிறுமையிற் கல்வி சிலையில் எழுத்தே
இந்த நூலின் காலம் நாம் தெளிவுபடுத்திக்கொண்ட 6 ஔவையார் பட்டியலில் இணைக்கப் போதிய சான்று இல்லாவிட்டாலும் ஆத்திசூடி, கொன்றை வேந்தன் நூல்களில் உள்ளது போல் வருக்க எழுத்து வரிசையும், பொருளமைதியும் கொண்ட நூல் எனக் குறிப்பிடப்படுவதால்  அந்த நூல்கள் தோன்றிய 12ஆம் நூற்றாண்டு இந்த நூலின் காலம் எனக் கொள்வது பொருத்தமானது.

## கருவிநூல்
*மு. அருணாசலம், தமிழ் இலக்கிய வரலாறு, பதின்னிரண்டாம் நூற்றாண்டு, 2005

பகுப்பு:தமிழ் இலக்கிய நூல்கள்
கல்விப் பொதுத் தராதர சாதாரண தரம் (இலங்கை)

**கல்விப் பொதுத் தராதரம் (சாதாரண தரம்)** அல்லது **க.பொ.த (சா/த)** இலங்கையிலுள்ள கல்விப் பொதுத் தராதர தகமையாகும். இது பரீட்சைகள் திணைக்களத்தினாலும் கல்வி அமைச்சினாலும் நடத்தப்படுகிறது. இது பிரித்தானிய சாதாரண தர படிநிலையின் அடிப்படையில் அமைந்தது. சாதாரண தரம் மாணவர்களால் மேல் இரண்டாம் கல்வியின் இறுதியில் (தரம் 9, 10) எடுக்கப்படுகிறது. 15-16 வயது காலத்தில் வெளியிலிருந்து அல்லது பாடசாலையில் கல்வி பயிலும் மாணவர்களால் தோற்றப்படுகிறது. இதன் பரீட்சைகள் சிங்களம், தமிழ், ஆங்கில ஆகிய மொழி மூலங்களில் நடைபெறுகிறது.

## உசாத்துணை

## இவற்றையும் பார்க்க
* இலங்கையில் கல்வி

## வெளி இணைப்புகள்
*Ministry of education
*Ordinary Level in eduLanka 
*Department of Examination
*எடியுலங்கா தமிழ் - இணையக் கல்வி 
*EduLanka

பகுப்பு:இலங்கையில் கல்வித் தகுதிகள்
கல்விப் பொதுத் தராதர உயர் தரம் (இலங்கை)

**கல்விப் பொதுத் தராதரம் (உயர் தரம்)** அல்லது **க.பொ.த (உ/த)** இலங்கையிலுள்ள கல்விப் பொதுத் தராதர தகமையாகும். இது பரீட்சைகள் திணைக்களத்தினாலும் கல்வி அமைச்சினாலும் நடாத்ததப்படுகிறது. இது பிரித்தானிய சாதாரண உயர் படிநிலையின் அடிப்படையில் அமைந்தது. கல்விப் பொதுத் தராதர சாதாரண தரம் தேறிய மாணவர்கள் கட்டாயமற்ற இரண்டு வருடங்களின் பின்பு (தரம் 11 மற்றும் 12 அல்லது பாடசாலை மூலமற்ற விண்ணப்பதாரிகள்) இப்பரீட்சையினை எழுத முடியும். அனேகமானவர்கள் குறிப்பிட்ட பாடசாலைகள் மூலம் பரீட்சைக்கு விண்ணப்பிக்க, பாடசாலைக் கல்வியை விட்டவர்கள் தனியாக விண்ணப்பிக்க முடியும். இத்தகைமை இலங்கை பல்கலைக்கழகங்களுக்கான அனுமதிப் பரீட்சையாகவும் பயன்படுகின்றது. பரீட்சைகள் சிங்களம், தமிழ் மற்றும் ஆங்கிலம் ஆகிய மொழிகளில் நடாத்தப்படுகின்றது.

## கற்கைகள்
பாடசாலை மாணவர்கள் பரீட்சைக்குத் தேற்ற 2 ஆண்டுகள் பாடசாலையில் படித்திருக்க வேண்டும். பரீட்சைகள் ஐந்து முதன்மை கற்கை நெறிகளில் நடைபெறும்.
# பெளதீக விஞ்ஞானம் - இணைந்த கணிதம், பெளதீகம் மற்றும் வேதியியல்
# உயிரியல் விஞ்ஞானம் - உயிரியல் (தாவரவியல் மற்றும் விலங்கியல்) இணைந்த பெளதீகம் மற்றும் வேதியியல்
# வர்த்தகம் மற்றும் கணக்கியல் இதனுடன் கீழே காணப்படும் ஏதேனும் ஒரு பாடத்தை தெரிவுசெய்ய வேண்டும்.   1. வியாபார புள்ளிவிபரவியல். 2. புவியியல் 3.அரசியல் 4.வரலாறு (இலங்கை வரலாறுடன் இந்திய வரலாறு அல்லது ஐராேப்பா வரலாறு அல்லது உலக வரலாறு)  5.லாஜிக் விஞ்ஞான முறை   6.ஆங்கிலம்  7.ஜேர்மன்  8. பிரஞ்சு  9.விவசாயம்  10.இணைந்த கணிதம்  11.I.C.T
#கலை
# தொழினுட்பம்

## உசாத்துணை

## இவற்றையும் பார்க்க
* இலங்கையில் கல்வி

## வெளி இணைப்புகள்
*Ministry of education
*Ordinary Level in eduLanka 
*Department of Examination
*எடியுலங்கா தமிழ் - இணையக் கல்வி 
*EduLanka

பகுப்பு:இலங்கையில் கல்வித் தகுதிகள்
தனியாள் வணிகம்

தனி ஒருவரின் மூலதனத்துடன் தனி ஒருவரே அதனை ஒழுங்கமைத்து இலாப நட்டத்தையும் அவரே அனுபவித்து செயற்படும் நிறுவன அமைப்பு தனி வியாபாரம் அல்லது தனி நபர் முயற்சி எனப்படும்.

## இதன் பண்புகள்.
* உரிமை ஒருவருக்கே சொந்தமானது.
* மூலதனம் தனி ஒருவருடையது.
* பொறுப்பு வரையறையற்றது.
* இலாப நட்டம் தனி 
*பதிவு செய்தல் கட்டாயம் இல்லை
*கணக்கு.வைப்பு கட்டாயம் 
*இடர்பாடுகளுக்கு தனியாக முகம் கொடுத்தல்

## தனி வியாபாரத்தின் நன்மைகள்.
* சுதந்திரமாக தீர்மானம் எமுக்கலாம்.
* சுட்ட கட்டுப்பாடுகள் குறைவு.
* இலாபம் முழுவதையும் தனி ஒருவரே பெற்றுக் கொள்ளலாம்.
* தீர்மானங்கள் நெகிழும் தன்மையுடையது.
* வியாபார இரகசியங்களை பாதுகாக்கலாம்.

பகுப்பு:வணிக நிறுவனங்கள்
பங்குடைமை வணிகம்

இலாபம் உழைப்பதை பிரதான நோக்கமாகக் கொண்டு பொதுவான முயற்சியில் ஈடுபடக்கூடிய நபர்களுக்கிடையே ஏற்படுகின்ற ஒப்பந்தம் அல்லது உறுதி அல்லது உறவு பங்குடமை எனப்படும்.

இங்கு ஒப்பந்தம் என்பது பங்குடமை முயற்சியையும் நிர்வாகத்தையும் யார் நடத்துவது எப்படி நடத்துவது போன்ற பங்குடமை நடவடிக்கைகள் தொடர்பான விதிகளை உள்ளடக்கிய பங்காளர்களுக்கிடையே ஏற்படும் ஓர் உடன்படிக்கையாகும்.

இவ் ஒப்பந்தங்கள் வாய் மூலம் அல்லது எழுத்து மூலம் அல்லது நடத்தைகள் மூலம் அமையலாம்.

பகுப்பு:வணிக நிறுவனங்கள்
திணைக்களங்கள் (இலங்கை)

இலங்கையில் **திணைக்களங்கள்** (*departments*) என்பது மக்களுக்கு பண்டங்களையும் சேவைகளையும் வழங்குவதற்காக நிறுவப்பட்ட அரசு வணிக அமைப்பாகும். திணைக்களங்கள் பிரித்தானியர் ஆட்சிக்காலத்தில் முதன் முதலில் நிறுவப்பட்டன. சேவை நோக்கத்துடன் நிறுவப்பட்ட இலாப நோக்கமற்ற இவை தமது செலவினங்களுக்காக வரவுசெலவுத் திட்ட நிதி ஒதுக்கீட்டின் கீழ் செயல்படுகின்றது. சில திணைக்களங்கள் தமது செலவினங்களுக்காக வருமானத்தைப் பெற்றுக் கொள்கின்றன. வணிக அடிப்படையில் இலங்கையில் முதன் முதலில் தாபிக்கப்பட்ட வர்த்தக திணைக்களம் தபால் தந்தி தொடர்பு திணைக்களமும், புகையிரதத் திணைக்களமுமாகும்.

## திணைக்களத்தின் பண்புகள்.
* உரிமை அரசிற்குரியது.
* உரிய அமைச்சினால் நாடாளுமன்றத்தில் திணைக்கள சட்டத்தின் மூலம் உருவாக்கப்படுகின்றது.
* சட்ட நடவடிக்கைகள் திணைக்களப் பெயருக்கன்றி திணைக்கள தலைவரின் உத்தியோக பூர்வ பெயருக்கு எதிராகவே அமைய வேண்டும்.
* திணைக்களத்துக்குப் பொறுப்பான அமைச்சர்கள், நாடாளுமன்றம், நிதிச்சட்டம் போன்றவற்றுக்கு கட்டுப்படக்கூடியது. 
* இலாபங்கள் அதன் முன்னேற்றத்துக்கும் அரச திரட்டு நிதிக்கும் சேரும்.

பகுப்பு:இலங்கை அரச நிறுவனங்கள்
பெறுவோன் கணக்கு மட்டுமுள்ள காசோலை

காசோலையில் குறிப்பிடப்பட்டுள்ள பெயருடைய வாடிக்கையாளரின் கணக்கில் வைப்புச் செய்வதன் மூலம் மாத்திரமே பணம் பெற முடியுமான காசோலை வகை இதுவாகும்.

## இதன் பண்பகள்.
* பெறுவோன் பெயர் குறிப்பிடப்பட்டிருக்கும்
* கொண்டுவருபவர் அல்லது காவி என்ற சொல் வெட்டப்பட்டிருக்கும்.
* காசோலை குறுக்குக்கோடு இடப்பட்டு பெறுவோன் கணக்கு மட்டும் என எழுதப்பட்டிருக்கும்.
* பெறுவோன் கணக்கில் வைப்புச் செய்வதன் மூலம் மாத்திரமே பணம் பெற முடியும்.

பகுப்பு:வங்கியியல்
தமிழறியும் பெருமான் கதை

**தமிழறியும் பெருமான் கதை** என்பது ஔவையாரோடு தொடர்புடைய கதைகளில் ஒன்று. தமிழறியும் பெருமான் என்பது ஒரு பெண்ணின் பெயர். 

அரசகுமரனும் அரசகுமரியும் காதலர்கள். வில்லன் ஒருவனால் இருவரும் கொல்லப்பட்டனர். அவர்கள் பேய் வடிவம் கொண்டு ஒரு சத்திரத்தில் தங்கி அங்கு வந்து தங்குவோரையெல்லாம் அச்சுறுத்தி முடுக்கிக்கொண்டிருந்தனர். ஒருநாள் ஔவையார் அந்தச் சத்திரத்தில் தங்கினார். பேய்கள் வழக்கம்போல் அச்சுறுத்தத் தொடங்கின. பெண்பேய் கல்வியில் வல்ல பேய். இந்தப் பேய் “எற்றெற்று”  என்று சொல்லிக்கொண்டு, காலால் எற்றி ஔவையாரை அறைய வந்தது. ஔவையார் அந்தப் பேயின் வரலாற்றை முன்பே அறிந்தவர். அந்தப் பேய் வரும்போது நான்கு பாடல்கள் பாடினார். அவற்றுள் ஒன்று
:வெண்பா இருகாலில் கல்லாளை, வெள்ளோலை
:கண்பார்க்கக் கையால் எழுதாளை – பெண்பாவி
:பெற்றாளே பெற்றாள், பிறர்நகைக்கப் பெற்றாள்,என்(று) 
:எற்றோ,மற்(று) :எற்றோ,மற்(று) எற்று.
இப்படி நான்கு பாடல்கள்.

பேய் ஔவையை எற்ற வர, ஔவை பேயை எற்றப் போவதாகப் பாடினார். 

பேய் நடுங்கி ஔவையின் காலில் விழுந்து வணங்கியது. ஔவை அந்தப் பேயின் எதிர்கால வாழ்க்கையை எடுத்துரைத்தார். அவர் வாக்குப்படி பெண்பேய் தமிழறியும் பெருமான் எனப் போற்றப்படும் பெருமாட்டியாகப் பிறந்தது. அவளது முற்பிறவிக் காதலன் விறகுவெட்டியின் மகனாகப் பிறந்து விறகு வெட்டிக்கொண்டிருந்தவனைக் கண்டு காதல் கொண்டு திருமணம் நடந்தேறியது.
*இங்குக் காட்டப்பட்டுள்ள பாடல் 16-17ஆம் நூற்றாண்டினது ஆகலாம்.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:17 ஆம் நூற்றாண்டுத் தமிழ் நூல்கள்
நிறுத்தற் கட்டளை

தன்னால் எழுதப்பட்ட குறிப்பிட்ட காசோலைக்குப் பணம் செலுத்த வேண்டாம் என காசோலை உரிமையாளரினால் வங்கிக்கு இடப்படும் எழுத்து மூலமான கட்டளை **நிறுத்தற் கட்டளை** (Stop Payment) எனப்படும். பொதுவாக தன்னால் சமர்பிக்கப்பட்ட காசோலை தொலைந்தாலோ அல்லது களவாடப்பட்டாலோ இந்தக் கட்டளை பிறப்பிக்கப்படும்

பகுப்பு:வங்கியியல்
நாட்பட்ட காசோலைகள்

தனி நபர் அல்லது நிறுவனம் மூலம் அளிக்கப்படும் காசோலைகள், அந்தக் காசோலையில் குறிப்பிடப்பட்ட தேதியிலிருந்து ஆறு மாத காலங்களுக்குள்ளும், அரசாங்கத்தின் மூலம் அளிக்கப்படும் சில காசோலைகள் அந்தக் காசோலையில் குறிப்பிடப்பட்ட தேதியிலிருந்து ஒரு மாத காலத்துக்குள்ளும் பணமாக மாற்றிக் கொள்ள முடியும்.  இப்படி குறிப்பிட்ட கால அளவுக்குள் பணமாக மாற்றப்படாத காசோலைகள் செல்லத்தகாதவையாக ஆகி விடுகின்றன. இந்தக் காசோலைகளை **நாட்பட்ட காசோலைகள்** என அழைக்கின்றனர்.

பகுப்பு:வங்கியியல்
தொலை வங்கி சேவை

**தொலை வங்கிச் சேவை என்பது** (Tele Banking System) வாடிக்கையாளர் ஒருவர் வங்கிக்குச் செல்லாமலேயே தொலைபேசி மூலம் வரையறுக்கப்பட்ட அளவு வங்கிச் சேவையை பெறக்கூடிய ஒரு முறையாகும். தொலைபேசி மூலம் இச்செவையை பெற விரும்புபவருக்கு வங்கியினால் அடையாள அட்டை வழங்கப்படும். 

## இதன் பயன்கள்.
* கணக்கின் நிலுவையை அறியலாம்.
* காசோலை பற்றிய விபரங்களை அறியலாம்.
* மாதாந்தக் கட்டணங்களை செலுத்தலாம்.

பகுப்பு:வங்கியியல்
சேமிப்பு வங்கிகள்

சேமிப்பு வைப்பு மற்றும் நிலையான வைப்புக்களினூடே மக்களிடமிருந்து பணத்தை ஏற்றுக் கொள்ளும் வங்கிகள் **சேமிப்பு வங்கியாகும்**. சேமிப்பு வங்கிகளின் பிரதான நோக்கம் தேசிய பொருளாதாரத்தின் சேமிப்பு வீதத்தை உயர் மட்டத்துக்கு கொண்டு செல்வதாகும். இதற்காக பொது மக்கள் மத்தியில் சேமிப்பு பழக்கத்தை ஏற்படுத்தல், சேமிப்புக்களை ஒன்று திரட்டுதல், முதலீட்டுக்கான நிதியை வழங்குதல், வேலைவாய்ப்பை அதிகரித்தல், மக்களின் வாழ்க்கைத் தரத்தை உயர்த்துதல் என்பன இதன் குறிக்கோள்கள் ஆகும்.

பகுப்பு:வங்கியியல்
பயணக் காசோலை

**பயணக் காசோலை** என்பது ஓரிடத்திலிருந்து பணத்தைக் கையில் கொண்டு செல்லாமல், தன்னிடமுள்ள பணத்தை ஒரு வங்கியில் செலுத்தி விட்டு, தேவையான போது, அந்த வங்கியின் பிற கிளைகளில் அல்லது அனுமதிக்கப்பட்ட நிறுவனங்கள் மூலம்  பணத்தை எடுத்துக் கொள்ள வழங்கப்படும் காசோலைகளைக் குறிக்கிறது. இக்காசோலைகளை **சுழலும் காசோலை** என்றும் அழைப்பதுண்டு.  இவ்வகைக் காசோலையைப் பொதுவாக பயணம் மேற்கொள்பவர்களே பயன்படுத்துகின்றனர். 

## பண்புகள்.
* இக்காசோலை கைமாற்ற முடியாதது.
* இக்காசோலையைப் பெற்றுக் கொள்ளவோ அல்லது பணத்தைப் பெற்றுக் கொள்ளவோ நடைமுறைக் கணக்கு அவசியமில்லை.
* இக்காசோலைகள் அதிக அளவாக பயணத்தின் போது மட்டுமே பயன்படுத்தப்படும்.
* இக்காசோலைக்கான பணம் பெற சமர்ப்பிக்கப்படும் போது உரிமை நிரூபிக்கப்பட வேண்டும்.
* செலாவணிக் கட்டுப்பாடுகளுக்கு உட்பட்டது.

பகுப்பு:வங்கியியல்
ரியல் மாட்ரிட் காற்பந்தாட்டக் கழகம்

**ரியல் மாட்ரிட் காற்பந்தாட்டக் கழகம்** (*Real Madrid Club de Fútbol*, ), அல்லது பொதுவாக **ரியல் மாட்ரிட்**, என்பது 1902-இல் ஆரம்பிக்கப்பட்ட ஸ்பெயின் நாட்டின் மாட்ரிட் நகரைச் சார்ந்த ஒரு கால்பந்து கழகமாகும்.  அப்போதிருந்தே வழமையாக வெள்ளைநிற உடையை தாயக உடையாக அணிந்து வருகிறார்கள்.  பெயரிலுள்ள ரியல் என்பது ஸ்பானிய மொழியில் அரச என்று அர்த்தம்.  1920-ஆம் ஆண்டு அல்போன்சா XII-ம் மன்னர் அணியின் பெயரில் அரச என்பதை சேர்த்துக்கொள்ளவும் கழகத்தின் சின்னத்தில் அரச மணிமகுடத்தைப் பொறிக்கவும் இணக்கம் அளித்தார்.  இக்கழகம் 1950-களில் தேசிய மற்றும் ஐரோப்பிய அளவில் ஒரு பெரும் சக்தியாக உருவெடுத்தது.

## உசாத்துணைகள்

## மேலும் படிக்க

* 
* 
* 
* 
* 

## வெளியிணைப்புகள்

;அதிகாரபூர்வ இணையத்தளங்கள் 
* குழுவின் அதிகாரப்பூர்வ இணையத்தளம் 
*  யூட்யூபில் ரியல்மாட்ரிடின் அதிகாரப்பூர்வ நிகழ்ப்படத்தளம்
* [[யூஈஎப்ஏ] அதிகாரப்பூர்வ இணையத்தளத்தில் ரியல் மாட்ரிட்] 
* Real Madrid C.F.  at La Liga  
;செய்தி தளங்கள் 
* [[டைரியோ மார்க்கா|மார்க்காவில்] ரியல்மாட்ரிட் பற்றிய செய்திகள்]
* [[ஸ்கை ஸ்போர்ட்ஸ்] தளத்தில் ரியல்மாட்ரிட் பற்றிய செய்திகள்]

;ரியல்மாட்ரிட் புள்ளிவிவர இணையத்தளங்கள்(2009/2010)
* ரியல் மாட்ரிடின் விரிவான புள்ளிவிவரங்கள் 
* [[ஈஎஸ்பிஎன்]இல் ரியல் மாட்ரிட் பக்கம்] 

பகுப்பு:எசுப்பானிய காற்பந்தாட்டக் கழகங்கள்
தேசிய சேமிப்பு வங்கி (இலங்கை)

தபால் அலுவலக சேமிப்பு வங்கி (1880) இலங்கை சேமிப்பு வங்கி (1732) தேசிய சேமிப்பு இயக்கம் (1945) சேமிப்பு சான்றிதழ் இயக்கம் என்பன ஒன்றிணைக்கப்பட்டு 1971ம் ஆண்டு தேசிய சேமிப்பு வங்கி சட்டத்தின் கீழ் உருவாக்கப்பட்டதே இவ்வங்கி.

## தேசிய சேமிப்பு வங்கி வழங்கும் விஷேட சலுகைகள்.
* கணக்கை இலகுவாக ஆரம்பிக்கலாம்.
* அதிக வட்டி செலுத்தப்படுகின்றது.
* நாட்டின் தபாற் கந்தோர்களினூடாகவும் கணக்குகளை ஆரம்பிக்கலாம்.

## இதன் செயற்பாடுகள்
* சேமிப்பு மற்றும் நிலையான வைப்புக்களை நடைமுறைப்படுத்தல்
* கடன்களை வழங்குதல் (தனியார் மற்றும் அரசுக்கு)
* திரைசேரி உண்டியல்களை கொள்வனவு செய்தல்.
* பங்குச்சந்தையில் முதலீடுகளை செய்தல்

பகுப்பு:வங்கியியல்
வியாபார வங்கி

சாதாரண வங்கிகளைப் போல் இவை வைப்புக்களை ஏற்பதில்லை. ஆனால் வியாபாரிகளுக்குத் தேவையான நிதியியல், முகாமைத்துவ அறிவுரைகள் மற்றும் அதனுடன் தொடர்பான சேவைகளையும் சிறப்பாக வழங்கும் விஷேட வங்கிகளாகும்.

## இதன் தொழிற்பாடுகள்.
* வியாபாரிகளுக்கு முகாமைத்துவ அறிவுரைகளை வழங்குதல்.
* செயற்திட்டங்களுக்கான அறிக்கைகளை சமர்பித்து ஆலோசனைகளை வழங்குதல்.
* பங்கு ஒப்புறுதியாளராக தொழிற்படல்
* உண்டியல்களை ஒப்புக் கொள்ளல் மற்றும் கழிவு நீக்கம் செய்தல்
* ஆதணங்களை குத்தகைக்கு வழங்குதல்.
* நிதி முகாமையை மேற்கொள்ளல்

பகுப்பு:வங்கியியல்
கட்டளைக் காசோலை

கட்டளைக் காசோலைக்கு மற்றொரு பெயர் தான் **உத்தரவாதக் காசோலை**. காசோலையில் குறிப்பிடப்பட்டுள்ள பெயருடைய நபருக்கு அல்லது அவருடைய உத்தரவுப்படி குறிப்பிட்ட தொகையை செலுத்துமாறு எழுதப்பட்ட காசோலையாகும். இதனை கைமயற்ற விரும்புபவர் காசோலையின் பின்புறம் சாட்டுதல் செய்ய வேண்டும். முகப்பில் பெயர் எவ்வாறு எழுதப்பட்டுள்ளதோ அவ்வாறே பின்புறமம் எழுதப்பட வேண்டும்.

## இதன் பண்புகள்.
* பெறுவோனின் பெயர் குறிப்பிடப்பட்டிருக்கம்.
* கொண்டுவருபவர் அல்லது காவி என்ற சொல் அடிக்கப்பட்டிருக்கும்.
* சாட்டுதல் செய்யும்போது புறக்குறிப்பு கட்டாயமாகும்.
* பொதுவாக கூடிய பெறுமதிக்குப் பயன்படுத்தப்படும்.
 

பகுப்பு: வங்கியியல்
காவிக் காசோலை

காசோலையில் பெயர் குறிப்பிடப்பட்டுள்ள நபருக்கு அல்லது அக்காசோலையை கொண்டு வருபவருக்கு காசோலையில் குறிப்பிட்ட தொகையை செலுத்தும்படி எழுதப்பட்ட காசோலைகள் **காவிக் காசோலை.** எனப்படும். இக்காசோலையை யார் வங்கியில் சமர்பித்து பணம் கோருகின்றாரோ அவருக்கு வங்கி பணம் கொடுக்கும்.

## இதன் பண்புகள்.
* கொண்டு வரும் நபருக்கு பணம் வழங்கப்படும்.
* சாதாரண தாள் நாணயங்களின் தொழிற்பாட்டுக்குச் சமமானது.
* சிறியளவான கொடுக்கல் வாங்கலின் போது அபருமளவு பயன்படுத்தப்படுகின்றது.

பகுப்பு: வங்கியியல்
தேக்கப்புள்ளி

பாய்ம இயக்கவியலில் **தேக்கப்புள்ளி** (*Stagnation point*) என்பது பாய்வுப் புலத்தில் பாய்வின் திசைவேகம் சுழியமாக இருக்கும் புள்ளியாகும்.  பாய்வோடி தொடர்பிலிருக்கும் திடப்பொருட்களின் பரப்பில் தேக்கப்புள்ளி ஏற்படுகிறது, திடப்பொருளால் அப்புள்ளியில் பாய்மம் நகராதபடி செய்யப்படுகிறது.  பெர்னூலியின் சமன்பாடுகளின்படி திசைவேகம் சுழியமாக இருக்குமிடத்தில் நிலை அழுத்தம் அதிகபட்சமாக இருக்கும், எனவே தேக்கப்புள்ளிகளில் நிலை அழுத்தம் அதிகமாக இருக்கும்.  அத்தகைய நிலை அழுத்தம் தேக்க அழுத்தம் என்றழைக்கப்படும்.

அமுக்கவியலாப் பாய்வுகளுக்குப் பொருந்தும் பெர்னூலியின் சமன்பாடுகளின்படி, இயக்கநிலை அழுத்தம் மற்றும் நிலை அழுத்தம் ஆகியவற்றின் கூட்டுத்தொகையே தேக்க அழுத்தம் ஆகும்.  மேலும், பொதுவாக மொத்த அழுத்தம் எனப்படுவது இயக்கநிலை அழுத்தம் மற்றும் நிலை அழுத்தம் ஆகியவற்றின் கூட்டுத்தொகையாகும், ஆகவே அமுக்கவியலாப் பாய்வுகளில் தேக்க அழுத்தம் மொத்த அழுத்தத்துக்குச் சமம்.  (அமுக்குமைப் பாய்வில், தேக்கப்புள்ளியை அடையும் பாய்மம் அகவெப்பமாறாச் செயல்முறையில் நகர்ச்சியற்ற நிலைக்குக் கொண்டுவரப்படின் தேக்க அழுத்தம் மொத்த அழுத்தத்துக்கு சமமாகும்.)

## குறிப்புதவிகள்

## உசாத்துணைகள்
*Clancy, L.J. (1975), *Aerodynamics*, Pitman Publishing Limited, London. 

பகுப்பு:பாய்ம இயக்கவியல்
பகுப்பு:காற்றியக்கவியல்
குத்தகை கம்பனிகள்

பாரிய பெறுமானம் கொண்ட ஆதனங்களை மாதாந்தம் அல்லது வருடாந்தம் கட்டணம் செலுத்தும் முறை மூலம் உரிமையை தம்மிடம் வைத்துக் கொண்டு வாடகைக்கு விடும் கம்பனிகள் குத்தகைக கம்பனிகள் ஆகும். சொத்துக்களை குத்தகைக்கு கொள்வனவு செய்யும்போது தேவையான நிதி வசதிகளையும் இவை வழங்குகின்றன.

பகுப்பு: நிறுவனங்கள்
அமுக்கவியலாப் பாய்வு

பாய்ம இயக்கவியலில் **அமுக்கவியலாப் பாய்வு** (*Incompressible flow*) எனப்படுவது யாதெனின், பாய்வு முழுமைக்கும் ஒரு நுண்பாய்மத்தொகுதியின் அடர்த்தி மாறாமலிருக்கும் பாய்வைக் குறிப்பதாகும்.  அமுக்கவியலாத் தன்மையை கணித வடிவத்தில் குறிப்பதாயின், பாய்மத் திசைவேகத்தின் விரிதல் சுழியமாகும்.

அமுக்கவியலாப் பாய்வானது, பாய்மம் அமுக்கவியலாதது என்று குறிப்பதில்லை.  மாறாக, அமுக்குமைப் பாய்வுகளும் ஒரு குறிப்பிட்ட அளவு வரை (ஒரு குறிப்பிட்ட திசைவேகம் வரை) அமுக்கவியலாததாகப் பாவிக்கப்பட்டு பாய்வுப் புதிர்கள் தீர்க்கப்படலாம் என்பதையே குறிக்கிறது.  பாய்வின் திசைவேகத்தோடு நகரும் ஒரு நுண்பாய்மத்தொகுதியின் அடர்த்தி பாய்வில் மாறாமலிருப்பின் அது அமுக்கவியலாப் பாய்வாகும்.

## மேற்கோள்கள்

பகுப்பு:பாய்ம இயக்கவியல்
இயக்கநிலை அழுத்தம்

பாய்ம இயக்கவியலில் **இயக்கநிலை அழுத்தம்** (*Dynamic pressure*) என்பது q (அ) Q எனும் எழுத்தால் சுட்டப்படுகிறது.  இது **திசைவேக அழுத்தம்** என்றும் சிலவேளைகளில் குறிக்கப்பெறும்.  சமன்பாட்டு வடிவில் கீழ்க்காணுமாறு இயக்கநிலை அழுத்தம் குறிக்கப்படும்.

:q = \tfrac12\, \rho\, v^{2},

இங்கு (அனைத்துலக முறை அலகுகள் பயன்படுத்தப்பட்டுள்ளன):

:
## இயல்பார்ந்த அர்த்தம்
இயக்கநிலை அழுத்தம் பாய்மத் துணிக்கையின் இயக்க ஆற்றலுடன் நெருங்கிய தொடர்புடையது ஏனென்றால் இரு கணியங்களும் துணிக்கையின் திணிவு(இயக்கநிலை அழுத்தத்தினை பொறுத்தவரை அடர்த்தியாக) மற்றும் வேகத்தின் வர்க்கத்திற்கு நேர் விகித சமனானவை.
இயங்குநிலை அழுத்தம் உண்மையில் பெர்னோலியின் சமன்பாட்டின் ஒரு பகுதியாகும். அடிப்படையில் இது இயங்கும் பாய்மத்திற்கான ஆற்றல் காப்பு  சமன்பாடாகும். இயங்குநிலை அழுத்தமானது தேக்க அழுத்தம் மற்றும் நிலை அழுத்தம் இடையேயான வேறுபாட்டுக்கு சமமாக இருக்கும்.
## உசாத்துணைகள்
* Clancy, L.J. (1975), *Aerodynamics*, Pitman Publishing Limited, London. 
* Houghton, E.L. and Carpenter, P.W. (1993), *Aerodynamics for Engineering Students*, Butterworth and Heinemann, Oxford UK.  
* 

## வெளியிணைப்புகள்
* Definition of dynamic pressure on ''Eric Weisstein's World of Science''

பகுப்பு:பாய்ம இயக்கவியல்
பங்கு இலாபம்

**பங்கு இலாபம்** என்பது பங்குச்சந்தையில் முதலீட்டைப் பெற்றுள்ள நிறுவனங்கள் குறித்த கால எல்லையினுள் தங்கள் நிறுவனத்துக்குக் கிடைத்த இலாபத்திலிருந்து தன்னுடைய பங்குதாரர்களுக்கு, அவர்களுடைய பங்குத் தொகைக்கு ஏற்ப வழங்கும்  இலாபத் தொகையாகும். இது குறிப்பிட்ட நிறுவனத்தின் நிதியாண்டின் இறுதியில் கணிக்கப்படும் இலாபத்திற்குப் பிறகு அளிக்கப்படுகின்றது.

பகுப்பு:பங்குச் சந்தை
நிலை அழுத்தம்

பாய்ம இயக்கவியலில் **நிலை அழுத்தம்** (*Static pressure*) பல்வேறுவகைகளில் பயன்படுத்தப்படுகின்றது.  அவையாவன:

*வானூர்திகளின் வடிவமைப்பு மற்றும் பயன்பாட்டில், *நிலை அழுத்தம்* என்பது வானூர்தியின் நிலை அழுத்தத் தொகுதியில் இருக்கும் காற்றின் அழுத்தமாகும்.
*பாய்ம இயக்கவியலில், பாய்வுப் புலத்தின் ஒரு குறிப்பிட்ட புள்ளியில் உள்ள அழுத்தமாகும். (பார்க்க: தேக்கப்புள்ளி) 
*பாய்ம நிலையியலிலும் நிலை அழுத்தம் என்ற சொல்லாடல் பயன்படுத்தப்படுகிறது.

பாய்வில், மொத்த அழுத்தம்= நிலை அழுத்தம் + இயக்கநிலை அழுத்தம்

## உசாத்துணைகள்
**வானூர்தி வடிவமைப்பு மற்றும் பயன்பாடு**
* .
* .
* 
* Kermode, A.C. (1972) *Mechanics of Flight*, Longman Group Limited, London 
* Lombardo, D.A., *Aircraft Systems*, 2nd edition, McGraw-Hill (1999), New York  

**பாய்ம இயக்கவியல்**
* Clancy, L.J. (1975), *Aerodynamics*, Pitman Publishing Limited, London  
* Streeter, V.L. (1966), *Fluid Mechanics*, McGraw-Hill, New York

பகுப்பு:பாய்ம இயக்கவியல்
பகுப்பு:காற்றியக்கவியல்
தேக்க அழுத்தம்

பாய்ம இயக்கவியலில், **தேக்க அழுத்தம்** (*Stagnation pressure*) (அல்லது மொத்த அழுத்தம்) என்பது பாய்விலிருக்கும் தேக்கப்புள்ளியிலிருக்கும் நிலை அழுத்தம் ஆகும்.

ஒரு தேக்கப்புள்ளியில் பாய்மத் திசைவேகம் சுழியமாகும், மேலும் பாய்வின் அனைத்து இயக்க ஆற்றலும் அகவெப்பமாறாச் செயன்முறையில் அழுத்த ஆற்றலாக மாற்றப்படுகிறது.  இயல்சீரோட்ட இயக்கநிலை அழுத்தம், இயல்சீரோட்ட நிலை அழுத்தம் ஆகியவற்றின் கூட்டுத்தொகையே தேக்க அழுத்தமாகும்.  தேக்க அழுத்தம் சிலவேளைகளில் *பிடோட் அழுத்தம்* எனவும் குறிக்கப்பெறலாம், ஏனெனில் அது பிடோட் குழாய் மூலமாக அளவிடப்படுகிறது.

## குறிப்புகள்

## குறிப்புதவிகள்
*Clancy, L.J. (1975), *Aerodynamics*, Pitman Publishing Limited, London.  
*Cengel, Boles, "Thermodynamics, an engineering approach, McGraw Hill, 

## வெளியிணைப்புகள்
*Pitot-Statics and the Standard Atmosphere
*The Measurement of Air Speed in Airplanes

பகுப்பு:பாய்ம இயக்கவியல்